ÕIEND





Narva Linnavalitsuse korralduse eelnõu “Kangelaste 21a maa-ala  detailplaneeringu algatamine” juurde.

Detailplaneeringu algatamise ettepaneku on esitanud Narva LV Arhitektuuri- ja Linnaplaneerimise Ametile:
OÜ Blizzard 18.10.2005.a. nr 1122/ 1-11. Detailplaneeringu koostamise eesmärgiks on planeeritavale maa-alale ehitusõiguse andmine mitmekorruselise korterelumaja ehitamiseks; heakorrastuse, haljastuse, liikluskorralduse (juurdepääsude) ja jalakäijate teede lahendamine, tehnovõrkude asukoha määramine ning varustamisega lahendamine.
Planeeritava ala pindala on ca 0,4 ha.

Planeeritav ala asub Pähklimäe linnaosas. Maa-ala asub korruselamupiirkonna keskosas.
Narva LV Arhitektuuri- ja Linnaplaneerimise Amet teeb ettepaneku algatada Narva linna territooriumi:  Kangelaste 21a maa-ala detailplaneeringu Planeerimisseaduse § 10 punkt 1, 5 ja 6 ning §12 lõike 1 ja 6 alusel.

